கேள்வி: கணக்குவேலம்பட்டி சமண தீர்த்தங்கரர் சிற்பத்தை, மொட்டையாண்டவராகக் கருதி வழிபாடு - மொட்டையாண்டவர் வழிபாடு என்பது என்ன?
பதில்: இந்தப் புடைப்புச் சிற்பத் தொகுதியினை உள்ளூர் மக்கள் முருகன் அல்லது தண்டபாணி என்று தவறாகக் கருதியதால், மொட்டையாண்டவர் என்று பெயர் சூட்டியுள்ளனர். இப்பாறையின் முன் அமைந்துள்ள திடலில் மக்கள் கூடி வழிபாட்டு வருகிறார்கள். பழனி முருகன் கோவில் நடைபெறும் பங்குனி உத்தரம் போலவே, இங்கும் இந்த விழா ஆண்டுதோறும் நடைபெறுகிறது. மொட்டையாண்டவருக்கு மக்கள் தீர்த்தக்காவடி எடுப்பது இவ்விழாவின் சிறப்பு. சமண அறிஞர்கள் மேற்கொண்ட ஆய்வு இக்கோவில் குறித்தும், வழிபாடுகள் குறித்தும் கடந்த மார்ச் 25, 2018 ஆம் தேதியன்று ஆங்கில செய்தித்தாள்களில் செய்தி வெளியிடப்பட்டது. கடந்த நவம்பர் 2018 இல் சமண அறிஞர்களும் தொல்லியல் ஆர்வலர்களும் அகிம்சை நடைப்பயணமாக இங்கு வந்து ஆய்வு மேற்கொண்டனர். இது இவர்களது 56 ஆம் அகிம்சை நடைப்பயணமாகும். இந்த நடைப்பயணம் மாதந்தோறும், தமிழ்நாட்டின் தொலைதூர கிராமங்களில் புறக்கணிக்கப்பட்ட சமணச் சிற்பங்கள் மற்றும் நினைவுச்சின்னங்களை மீட்டெடுப்பதற்கான மாதாந்திர நடைபயண நிகழ்வாகும். சிற்பத் தொகுதி: பாகுபலி, சாசன தேவதைகள் சிற்பத்தின் உயரம், தலை, முகம், கண்கள், நீண்ட முடி, ஆகியவற்றின் அடிப்படையில் இது பாகுபலியின் சிற்பம் என்று உறுதிப்படுத்தியதாக சென்னையைச் சேர்ந்த சமண அறிஞர் அஜித்தாசு குறிப்பிட்டுள்ளார். ஆதிநாதரின் இருபுறமும் காணப்படுவது, அவருக்குப் பணிவிடை செய்யும் சாசன தேவதைகள் ஆவர். பாகுபலியின் தலைக்குமேல் காணப்படும் முக்குடையை சமணர்களின் புனிதத்தின் அடையாளமாக எஸ்.இராமச்சந்திரன் கருதுகிறார்.